CELEX: 32006R2028
Language: bg
Date: 2006-12-18 00:00:00
Title: Регламент (EO) № 2028/2006 на Комисията от 18 декември 2006 година за изменение на Регламент (EO) № 600/2005 по отношение на разрешението за употреба като добавка в храните за животни на препаратите Bacillus licheniformis DSM 5749 и Bacillus subtilis DSM 5750, които се числят към групата на микроорганизмите

03/ 81
            
            
               BG
            
            
               Официален вестник на Европейския съюз
            
            
               213
            
         32006R2028
   
               L 414/26
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
         РЕГЛАМЕНТ (ЕО) № 2028/2006 НА КОМИСИЯТА
   от 18 декември 2006 година
   за изменение на Регламент (ЕО) № 600/2005 по отношение на разрешението за употреба като добавка в храните за животни на препаратите Bacillus licheniformis DSM 5749 и Bacillus subtilis DSM 5750, които се числят към групата на микроорганизмите
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1831/2003 на Европейския парламент и на Съвета от 22 септември 2003 г. относно добавки за използване при храненето на животните (1), и по-специално член 9, параграф 2 от него,
   като има предвид, че:
   
               (1)
            
            
               Регламент (ЕО) № 1831/2003 предвижда издаване на разрешение за употребата на добавките за използване при храненето на животните и определя мотивите и процедурите за даване на такова разрешение.
            
         
               (2)
            
            
               Препаратите Bacillus licheniformis DSM 5749 и Bacillus subtilis DSM 5750, които се числят към групата на микроорганизмите, са разрешени без ограничение във времето в съответствие с Директива 70/524/ЕИО на Съвета (2) като добавка за хранене на свине — с Регламент (ЕО) № 1453/2004 на Комисията (3), на пуйки за угояване и на телета до три месеца — с Регламент (ЕО) № 600/2005 на Комисията (4), както и на прасета за угояване и на малки прасенца — с Регламент (ЕО) № 2148/2004 на Комисията (5). Тази добавка впоследствие бе вписана като съществуващ продукт в „Регистър на фуражните добавки на Общността“ в съответствие с член 10 от Регламент (ЕО) № 1831/2003.
            
         
               (3)
            
            
               В съответствие с член 7 от Регламент (ЕО) № 1831/2003 бе подадено заявление за изменение на разрешението за препарата, за да се позволи употребата му в храните, предназначени за пуйки за угояване, със съдържание на разрешения коксидиостатик maduramicine ammonium. Към заявлението бе приложена и подробна информация и документи съгласно член 7, параграф 3 от посочения регламент.
            
         
               (4)
            
            
               Европейският орган за безопасност на храните („Органът“) заключи в становището си от 12 юли 2006 г., че е установена съвместимостта на добавката под формата на препарата Bacillus licheniformis DSM 5749 и на Bacillus subtilis DSM 5750 с maduramicine ammonium. В становището си Органът заяви също така че е проверил доклада за метода на анализ на фуражната добавка в храните за животни, представен от референтната лаборатория на Общността, създадена с Регламент (ЕО) № 1831/2003.
            
         
               (5)
            
            
               Оценката на този препарат показва, че са изпълнени условията, определени в член 5 от Регламент (ЕО) № 1831/2003.
            
         
               (6)
            
            
               Регламент (ЕО) № 600/2005 следва да бъде съответно изменен.
            
         
               (7)
            
            
               Мерките, предвидените в настоящия регламент, са в съответствие със становището на Постоянния комитет по хранителната верига и здравето на животните,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение III към Регламент (ЕО) № 600/2005 се изменя в съответствие с приложението към настоящия регламент.
   Член 2
   Настоящият регламент влиза в сила на двадесетия ден след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 18 декември 2006 година.
      
         
            За Комисията
         
         Markos KYPRIANOU
         
            Член на Комисията
         
      
   
   
      (1)  ОВ L 268, 18.10.2003, стр. 29. Регламент, изменен с Регламент (ЕО) № 378/2005 на Комисията (ОВ L 59, 5.3.2005 г., стр. 8).
   
      (2)  ОВ L 270, 14.12.1970, стр. 1.Директива, отменена с Регламент (ЕО) № 1831/2003.
   
      (3)  ОВ L 269, 17.8.2004 г., стр. 3.
   
      (4)  ОВ L 99, 19.4.2005 г., стр. 5.
   
      (5)  ОВ L 370, 17.12.2004 г., стр. 24.
   
      ПРИЛОЖЕНИЕ
      В приложение III към Регламент (ЕО) № 600/2005 вписването за позицията Е 1700, Bacillus licheniformis DSM 5749 и Bacillus subtilis DSM 5750 за пуйки, отглеждани за угояване, се заменя със следното:
      
         
                     № на ЕО
                  
                  
                     Добавка
                  
                  
                     Химическа формула, описание
                  
                  
                     Вид или категория животни
                  
                  
                     Максимална възраст
                  
                  
                     Максимално съдържание
                  
                  
                     Минимално съдържание
                  
                  
                     Други условия
                  
                  
                     Край на срока на разрешителното
                  
               
                     CFU/kg готова храна за животни
                  
               
                     Микроорганизми
                  
               
                     „Е 1700
                  
                  
                     
                        Bacillus licheniformis
                     
                     DSM 5749 и Bacillus subtilis
                     
                     DSM 5750 (в съотношение 1/1)
                  
                  
                     Смес от Bacillus licheniformis и Bacillus subtilis със съдържание на минимум 3,2 × 109 CFU/g добавка(минимум 1,6 × 109 CFU/g от всяка бактерия)
                  
                  
                     Пуйки, отглеждани за угояване
                  
                  
                     —
                  
                  
                     1,28 × 109
                     
                  
                  
                     1,28 × 109
                     
                  
                  
                     В указанията за употреба на добавката и премикса да се посочат температурата на съхранение, срокът на съхранение и устойчивостта при пелетизиране.
                     Може да се използва в комбиниран фураж, съдържащ коксидиостатици:
                     
                                 —
                              
                              
                                 диклазурил, халофугинон, моненсин натрий, робенидин и мадурамицин амониум.
                              
                           
                  
                     Без ограничение във времето“